
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 284 

21 Ιουλίου 2010 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται εντός του εγκεκριμένου ρυμοτομικού σχεδίου 
του Δήμου Πατρέων (Ν. Αχαΐας) και καθορισμός 

ειδικών όρων και περιορισμών δόμησης. 1 

Τροποποίηση του εγκεκριμένου ρυμοτομικού σχεδί¬ 
ου του Δήμου Καλλιθέας (Ν. Αττικής) στο Ο.Τ. 103 
και καθορισμός όρων και περιορισμών δόμησης. 2 
Τροποποίηση εγκεκριμένου ρυμοτομικού σχεδίου του 
οικισμού Κεφαλοχωρίου στο Ο.Τ. 43.». 3 


ΑΠΟΦΑΣΕΙ Σ 

Αριθμ. 25678 (1) 


Χαρακτηρισμός ως διατηρητέου κτιρίου που βρίσκεται 
εντός του εγκεκριμένου ρυμοτομικού σχεδίου του 
Δήμου Πατρέων (Ν. Αχαΐας) και καθορισμός ειδικών 
όρων και περιορισμών δόμησης. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη : 

1. Τις διατάξεις του άρθρου 4 παρ. 2 του ν.1577/1985 «Γε¬ 
νικός Οικοδομικός Κανονισμός» (Α'210) όπως το άρθρο 
αυτό αντικαταστάθηκε με το άρθρο 3 του ν.2831/2000 
«Τροποποίηση των διατάξεων του ν.1577/1985 «ΓΟΚ» και 
άλλες πολεοδομικές διατάξεις» (ΑΊ40). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α’ 98). 

3. Την υπ’ αριθμ. 2876/7.10.2009 απόφαση του Πρωθυ¬ 
πουργού «Αλλαγή τίτλου Υπουργείων» (Β 2234). 

4. Το υπ’ αριθμ. 12.851/5-8-2009 έγγραφο της Νομαρ¬ 
χιακής Αυτοδιοίκησης Αχαΐας, Δ/νση Πολεοδομίας και 
Περιβάλλοντος (αρ. πρωτ. ΥΠΕΧΩΔΕ 35.173/25-8-2009). 

5. Το υπ’ αριθμ. 23/Θ-2/23-7-2009 πρακτικό της Επι¬ 
τροπής Πολεοδομικού και Αρχιτεκτονικού Ελέγχου της 
Δ/νσης Πολεοδομίας της Νομ. Αυτοδιοίκησης Αχαΐας. 


6. Την από 22-1-2010 αιτιολογική έκθεση της Δ/νσης Πολε- 
οδομικού Σχεδιασμού - Τμήμα Παραδοσιακών Οικισμών. 

7. Την από 11-3-2010 αποδοχή του ενδιαφερομένου 
(αρ. πρωτ. ΥΠΕΚΑ 10823/16-3-2010). 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρί¬ 
σκεται εντός του εγκεκριμένου ρυμοτομικού σχεδίου 
του δήμου Πατρέων (Ν. Αχαΐας) επί της οδού Β. Ρούφου 
58 φερόμενο ως ιδιοκτησία Τριαντάφυλλου Κυρίτση 
όπως φαίνεται στο σχετικό πρωτότυπο διάγραμμα σε 
κλίμακα 1:100 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 25678 /2010 
πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Ως διατηρητέο κτίριο χαρακτηρίζεται το αρχικό 
κτίριο και οι εναρμονιζόμενες με αυτό μεταγενέστερες 
προσθήκες, όχι όμως και τα κάθε είδους υπάρχοντα 
προσκτίσματα, που αλλοιώνουν τη μορφή του. 

Ο καθορισμός των προσκτισμάτων και οι επεμβά¬ 
σεις που πρέπει να γίνουν σ'αυτό πραγματοποιούνται 
από την Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών ή διακοσμητικών στοιχείων 
του πλην, των προσκτισμάτων ή των στοιχείων του 
κτιρίου για τα οποία η ΕΠΑΕ έχει γνωμοδοτήσει για 
την αφαίρεσή τους. 

4. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση και η εσωτερι¬ 
κή διαρρύθμιση και γενικά κάθε επέμβαση για λόγους 
λειτουργικούς και στατικούς στο διατηρητέο κτίριο, 
εφόσον δεν αλλοιώνεται ο αρχιτεκτονικός χαρακτήρας 
και οι βασικές αρχές του κτιρίου. 

5. Αίτηση για προσθήκη στο διατηρητέο κτίριο απο- 
στέλλεται από την Πολεοδομική Υπηρεσία του ΥΠΕΚΑ 
με γνωμοδότηση της ΕΠΑΕ για ειδική ρύθμιση σύμφωνα 
με τις διατάξεις του άρθρου 3 παρ. 2 του Ν.2831/00 
(Α'140) εφόσον δεν παραβλάπτεται το διατηρητέο κτίριο 
και ο χώρος που το περιβάλλει. 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


6. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο πλην 
των κλασσικών επιγραφών περιορισμένων διαστάσεων 
που υποδηλώνουν την χρήση του. 

7. Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου όπως και για την τοπο¬ 
θέτηση επιγραφών απαιτείται έγκριση της (ΕΠΑΕ). 


8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 2010 

Η ΥΠΟΥΡΓΟΣ 

ΚΩΝΣΤΑΝΤΙΝΑ ΜΠΙΡΜΠΙΛΗ 



ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. 25150 (2) 

Τροποποίηση του εγκεκριμένου ρυμοτομικού σχεδίου 
του Δήμου Καλλιθέας (Ν. Αττικής) στο Ο.Τ. 103 και 
καθορισμός όρων και περιορισμών δόμησης. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη : 

1. Τις διατάξεις των άρθρων 152 (παρ. 1, 2,6 και 10), 
154,160 (παρ. 1 και 2), 248 και 250 του Κώδικα Βασικής 
Πολεοδομικής Νομοθεσίας (Κ.Β.Π.Ν.), που κυρώθηκε με 
το από 14/27.7.1999 π.δ/τος (Δ’ 580), όπως τα άρθρα 248 
και 250 τροποποιήθηκαν με τα άρθρα 5 και 7 αντίστοιχα 
του ν. 2831/2000 «Τροποποίηση των διατάξεων του ν. 
1577/85 «Γενικός Οικοδομικός Κανονισμός» και άλλες 
πολεοδομικές διατάξεις» (ΑΊ40), 

2. Τις διατάξεις της παρ. 3α εδάφιο αα του άρθρου 
29 του ν.2831/2000 «Τροποποίηση των διατάξεων του ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α'140), όπως αυτό αντικατα- 
στάθηκε με το άρθρο 10 του ν. 3044/2002 «Μεταφορά 
Συντελεστή Δόμησης και ρυθμίσεις άλλων θεμάτων αρ¬ 
μοδιότητας Υπουργείου Περιβάλλοντος, Χωροταξίας και 
Δημοσίων Έργων (ΑΊ97). 

3. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α’ 98). 

4. Την υπ’ αρ. 2876/7.10.2009 απόφαση του Πρωθυπουρ¬ 
γού «Αλλαγή τίτλου Υπουργείων» (Β' 2234). 

5. Την υπ’ αρ. 52167/21-12-2009 απόφαση του Πρωθυ¬ 
πουργού και της Υπουργού Περιβάλλοντος Ενέργειας 
και Κλιματικής Αλλαγής «Ανάθεση αρμοδιοτήτων της 
Υπουργού Περιβάλλοντος Ενέργειας και Κλιματικής Αλ¬ 
λαγής στους Υφυπουργούς Περιβάλλοντος Ενέργειας 
και Κλιματικής Αλλαγής» (Β' 2514). 


6. Την υπ’ αριθμ. 464/2009 γνωμοδότηση του δημοτι¬ 
κού συμβουλίου Καλλιθέας. 

7. Την υπ’αριθμ.8/2010 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

8. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ, αποφασίζουμε: 

1. Εγκρίνεται η τροποποίηση του εγκεκριμένου ρυμο¬ 
τομικού σχεδίου του δήμου Καλλιθέας (Ν. Αττικής) στο 
Ο.Τ. 103 με τον καθορισμό στο τμήμα αυτού με στοιχεία 
ΑΒΓΔΕΖΗΑ χώρου παιδικού σταθμού, όπως φαίνεται 
στο σχετικό πρωτότυπο διάγραμμα σε κλίμακα 1:500, 
που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 25150/2010 πράξη του 
και που αντίτυπό του σε φωτοσμίκρυνση δημοσιεύεται 
με την παρούσα απόφαση. 

2. Στον παραπάνω καθοριζόμενο χώρο καθορίζονται 
όροι και περιορισμοί δόμησης ως εξής: 

- Συντελεστής δόμησης: ένα και τέσσερα δέκατα 
(1,4) 

- Μέγιστο επιτρεπόμενο ύψος του κτιρίου: οκτώ (8) 
μέτρα 

Ως αφετηρία μέτρησης του ύψους των απολήξεων 
έχει τεθεί η τελική στάθμη του χώματος της φύτευσης 
στο δώμα. 

- Για τους λοιπούς όρους και περιορισμούς δόμησης 
εφαρμόζονται οι διατάξεις του ΓΟΚ. 

3. - Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 11 Ιουνίου 2010 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΜΩΡΑΪΤΗΣ 




ΠΙΝΑΚΑΣ ΟΜΟΡΟΝ 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. 670 (3) 

Τροποποίηση εγκεκριμένου ρυμοτομικού σχεδίου του 
οικισμού Κεφαλοχωρίου στο Ο.Τ. 43. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Τις διατάξεις του ν.δ/τος της 17-7-23 (ΦΕΚ 228Α/16- 
8-23) «περί σχεδίων πόλεων κ.λ.π.». 

2. Τις διατάξεις του ν.δ/τος της 3-4-29 «περί ΓΟΚ του 
κράτους» και ειδικότερα του άρθρου 21 αυτού. 

3. Το Ν. 2831/2000 «τροποποίηση των διατάξεων του 
Ν. 1577/85 «Γενικός Οικοδομικός Κανονισμός» και άλλες 
πολεοδομικές διατάξεις» και ειδικότερα το άρθρο 29 
αυτού. 

4. Το Ν.3044/2002 και ειδικότερα το άρθρο 10 αυτού. 

5. Την οριστική διανομή Κεφαλοχωρίου του 1975 του 
Υπουργείου Γεωργίας, με τις μεταβολές που έχει υπο- 
στεί, που επέχει θέση εγκεκριμένου ρυμοτομικού δια¬ 
γράμματος. 

6. Την αριθ. 2191 ΕΠΑ/1.06.1987 απόφαση Νομάρχη 
Ημαθίας περί «καθορισμού ορίων και όρων και περιο¬ 
ρισμών δόμησης του οικισμού Κεφαλοχώρι του Νομού 
Ημαθίας». 

7. Την υπ’ αριθ. 144/2009 απόφαση του Δημοτικού 
Συμβουλίου ΔΑντιγονιδών για χαρακτηρισμό διαιρετού 
τμήματος του υπ’ αρ. 229δ οικοπέδου (εμβαδού 3501τ.μ.) 
στο Ο.Τ.43 του εγκεκριμένου ρυμοτομικού σχεδίου του 
οικισμού Κεφαλοχωρίου ως χώρο «Πολιτιστικού κέντρου 
θεματικού χαρακτήρα». 

8. Το γεγονός ότι τηρήθηκε η νόμιμη διαδικασία 
ανάρτησης και κοινοποίησης της απόφασης (αρ. πρωτ. 
7286/23.11.09 έγγραφο του Δ. Αντιγονιδών) και δεν υπο¬ 
βλήθηκαν ενστάσεις. 

9. Την υπ’ αριθμ. 7642/9.12.2009 βεβαίωση του Δημάρ¬ 
χου Αντιγονιδών ότι δεν υποβλήθηκαν ενστάσεις κατά 
της πρότασης τροποποίησης του σχεδίου και ότι οικό¬ 
πεδα άρτια και οικοδομήσιμα δεν καθίστανται μη άρτια 
και μη οικοδομήσιμα, όπως και ότι δεν ρυμοτομούνται 
οικοδομές που έχουν ανεγερθεί με νόμιμες άδειες. 

10. Το υπ’ αριθμ. 51356/26.09.2008 συμβόλαιο διανομής 
ακινήτων της Συμβολαιογράφου Αθηνών Μαρίας Που- 
λαντζά το γένος Φωκίωνος Αγρεβη, που μεταγράφηκε 
νόμιμα στο τόμο 1291 με α/α 55 των βιβλίων μεταγραφών 
περιφέρειας του Ειρηνοδικείου Βέροιας και το συνημ¬ 
μένο τοπογραφικού αυτού. 

11. Την υπ’ αριθ. πρωτ. 1717/25.02.2010 θετική εισήγηση 
του Τμήματος Πολεοδομίας Αλεξάνδρειας. 


12. Την θετική γνωμοδότηση του Σ.Χ.Ο.Π. Ν. Ημαθίας, 
όπως αυτή εκφράζεται στην 4η πράξη του 2ου/26.03.2010 
πρακτικού του, αποφασίζουμε: 

Την τροποποίηση του εγκεκριμένου ρυμοτομικού 
σχεδίου του συνοικισμού Κεφαλοχωρίου στο Ο.Τ. 43 
ως εξής:^ 

• Κατάτμηση του οικοπέδου με στοιχεία Α-Β-Γ-Δ- 
Ι-Θ-Η-Ζ-Ε-Α εμβαδού 7.633,00 τ.μ στο υπ’ αριθμ. 229δ 
οικόπεδο, Ο.Τ.43 σε δύο μικρότερα οικόπεδα: α) 229δα 
με στοιχεία Α-Β-Γ-Δ-Ε-Α με πρόσωπο 85,34μ. και 43,54μ. 
αντίστοιχα επί ανώνυμων δημοτικών οδών και εμβα- 
δό 3.501,00 τ.μ. και β) 229δβ με στοιχεία Δ-Ι-θ-Η-Ζ-Ε-Δ 
με πρόσωπο 48,02μ. επί ανώνυμης δημοτικής οδού και 
εμβαδό 4.132,00 τ.μ., σύμφωνα με το συνημμένο τοπο- 
γραφικό της εισήγησης. 

• Τον χαρακτηρισμό του υπ’ αριθμ. 229δα οικοπέδου, 
Ο.Τ.43 ως χώρο ανέγερσης πολιτιστικών κτιρίων (Πολι¬ 
τιστικό κέντρο θεματικού χαρακτήρα). 

Με αυτή την τροποποίηση ικανοποιούνται οι ανάγκες 
του Δήμου Αντιγονιδών για την κατασκευή ενός πολιτι¬ 
στικού κέντρου θεματικού χαρακτήρα με την κατάτμηση 
του υπ’ αριθμ. 229δ οικοπέδου σε δύο μικρότερα οικό¬ 
πεδα άρτια και οικοδομήσιμα, όπως φαίνεται και στο 
διάγραμμα που συνοδεύει την απόφαση. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού ή 
του προϋπολογισμού της Νομαρχιακής Αυτοδιοίκησης 
ή του οικείου Ο.Τ.Α. 

Η απόφαση αυτή μαζί με το διάγραμμα που τη συ¬ 
νοδεύει να δημοσιευθεί στην Εφημερίδα της Κυβερ- 
νήσεως. 

Η ισχύς της αρχίζει από τη δημοσίευσή της. 

Κατά της απόφασης αυτής επιτρέπεται η άσκηση 
προσφυγής ενώπιον του Γ. Γ. της Περιφέρειας Κεντρι¬ 
κής Μακεδονίας, για παράβαση Νόμου, σύμφωνα με το 
άρθρο 18, παρ. 12 του Ν.2218/94, εντός αποκλειστικής 
προθεσμίας τριάντα (30) ημερών από τη δημοσίευση 
της. Κατά τα λοιπά εφαρμόζονται οι διατάξεις του άρ¬ 
θρου 7 του Ν. 2839/2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξάνδρεια, 8 Ιουνίου 2010 
Ο Νομάρχης 

ΚΩΝ/ΝΟΣ ΚΑΡΑΠΑΝΑΓΙΩΤΙΔΗΣ 

